《满庭芳 红兰花吟馆消夏分咏得枇杷》
清代·姚燮

蒂脱烟青，核含乳紫，催残春后韶华。蜡儿娇绝，纤露腻文纱。

一树江南巷陌，曾香里、听拨琵琶。君知否，无忧扇影，合护莫愁家。

何人工作赋，汉林旧树，多半栖鸦。剩金相玉质，鲜润堪夸。

几误方回恨断，也风味、略带酸些。须还忆，濛濛帘卷，绿雪细吹花。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。